stanford-oval/wikipedia huggingface dataset:
พล พต
วาระสุดท้ายแห่งชีวิต

คืนวันที่ 15 เมษายน พ.ศ. 2541 ก่อนการฉลองครบรอบ 23 ปี การยึดครองพนมเปญของเขมรแดง สถานีวิทยุเสียงแห่งอเมริกาออกอากาศว่า เขมรแดงตกลงใจจะส่งตัวพล พตให้ศาลนานาชาติ ภรรยาของเขาให้การว่า พล พตเสียชีวิตบนเตียงในคืนที่รอการเคลื่อนย้ายไปยังที่อื่น ตา ม็อก กล่าวว่าเขาเสียชีวิตเพราะหัวใจล้มเหลว โดยอธิบายว่า พล พตนั่งรอรถยนต์มารับ แต่รู้สึกเหนื่อย ภรรยาจึงให้เขาไปพักผ่อน เขาจึงไปนอนและเสียชีวิตเมื่อเวลา 22.15 น.
แม้ว่ารัฐบาลจะตั้งข้อสงสัยเกี่ยวกับร่างของเขา แต่ศพก็ถูกเผาไปในวันเสาร์ (18 เมษายน) ที่เมืองอัลลองเวง ในเขตของเขมรแดง มีผู้ตั้งข้อสงสัยเกี่ยวกับการตายของเขา เช่น พล พตอาจฆ่าตัวตายเพราะกลัวว่าตา ม็อกจะส่งตัวเขาให้สหรัฐอเมริกา แต่ตา ม็อก กล่าวว่าไม่มีใครฆ่าพล พต บางแหล่งกล่าวว่าพล พตถูกพวกเดียวกันสังหาร
หลังจากการเสียชีวิตของพล พต เขมรแดงจึงล่มสลายลง สมาชิกบางส่วนประกาศยอมจำนนและถูกจับ
แหล่งข้อมูลอื่น

เว็บไซต์ประวัติพล พต เก็บถาวร 2012-12-27 ที่ เวย์แบ็กแมชชีน
| ก่อนหน้า |  | พล พต |  | ถัดไป |
| --- | --- | --- | --- | --- |
| เขียว สัมพัน |  | นายกรัฐมนตรีกัมพูชาประชาธิปไตย  (1976 – 1980) |  | เขียว สัมพัน |
| ตู สามุต |  | เลขาธิการพรรคคอมมิวนิสต์กัมพูชา  (1963 - 1981) |  | ตัวเอง พรรคกัมพูชาประชาธิปไตย |
| ตัวเอง พรรคคอมมิวนิสต์กัมพูชา |  | เลขาธิการพรรคกัมพูชาประชาธิปไตย   (1981 - 1985) |  | เขียว สัมพัน |
| - |  | ผู้บัญชาการทหารสูงสุด กองกำลังเขมรแดง   (1980 - 1985) |  | ซอน เซน |
| ด ค กนายกรัฐมนตรีแห่งกัมพูชา |
| --- | --- | --- |
|  กัมพูชาในอารักขาของฝรั่งเศส |  นโรดม สีหนุ  เซิน หง็อก ถั่ญ  สีสุวัตถิ์ มุนีเรศ  สีสุวัตถิ์ ยุติวงศ์  สีสุวัตถิ์ วัฒฉายาวงศ์  เชียน วัม  แปน นุต  แยม ซัมบัวร์  สีสุวัตถิ์ มุนีพงศ์  เอียว โกเอียส  ฮุย กานทวล  |  |
|  ราชอาณาจักรกัมพูชา |  แปน นุต  จัน นาก  นโรดม สีหนุ  เลง เงต  คิม ทิต  ซัม ยุน  ซิม วาร์  เอก ยิ อึน  ญึก ชูลง  โพธิ์ เพรือง  เนียก เทียวลอง  เจา เซน ก็อกซาล ชุม  นโรดม กันตล  ซอน ซาน  ลอน นอล  |  |
|  สาธารณรัฐเขมร |  ลอน นอล  สีสุวัตถิ์ สิริมตะ  เซิน หง็อก ถั่ญ  ฮาง ทุน ฮัก  อิน ตัม  ลอง โบเรต  |  |
|  กัมพูชาประชาธิปไตย |  แปน นุต  เขียว สัมพัน  นวน เจีย  พล พต  |  |
|  สาธารณรัฐประชาชนกัมพูชา   และ  รัฐกัมพูชา |  แปน โสวัณ  จัน ซี  ฮุน เซน  นโรดม รณฤทธิ์  |  |
|  ราชอาณาจักรกัมพูชา |  นโรดม รณฤทธิ์  อึง ฮวด  ฮุน เซน  ฮุน มาแณต  |  |
ตัวเอียง หมายถึง นายกรัฐมนตรีรักษาการ
แพรกสเบา บ้านเกิดของพล พต
ทุ่งสังหารที่ เจิงเอก
จุดฌาปนกิจศพของพล พต ในเขตอำเภออัลลองเวง จังหวัดอุดรมีชัย
วิไล พนม

| วิไล พนม |
| --- | --- |
ชื่อเกิด: วิไล พนม
เกิด: 21 ตุลาคม พ.ศ. 2492 (75 ปี)
ที่เกิด: อำเภอท่ามะกา  จังหวัดกาญจนบุรี
แนวเพลง: ลูกทุ่ง
อาชีพ: นักร้อง โปรดิวเซอร์ นักประพันธ์ นักจัดรายการวิทยุ
เครื่องดนตรี: ขับร้อง
ช่วงปี: พ.ศ. 2513 - ปัจจุบัน
วิไล พนม เป็นนักร้องลูกทุ่งชาย ที่ยึดแนวเสียงของศรคีรี ศรีประจวบ ปัจจุบันเลิกร้องเพลงไปแล้วเนื่องจากสุขภาพไม่เอื้อต่อการร้องเพลง ก่อนจะหันไปทำงานหลายอย่าง รวมทั้งเป็นนักแต่งเพลงลูกทุ่ง โปรดิวเซอร์ และนักจัดรายการวิทยุ วิไล พนม มีผลงานเพลงดังหลายเพลง อย่าง" คืนนี้พี่ติดเวร " และ " รักแรกลพบุรี " ในส่วนของการแต่งเพลง เขาก็ผลิตผลงานเพลงดังระดับอมตะให้กับนักร้องหลายคน ส่วนการเป็นโปรดิวเซอร์ เขาก็สร้างนักร้องดังมาหลายคนเช่นกัน
ประวัติ

วิไล พนม หรือ ป๊อด เป็นชื่อจริงนามสกุลจริง แต่หลังจากเลิกร้องเพลง เขาเปลี่ยนไปใช้ชื่อ "กิจพจน์" และ ล่าสุดใช้ "อณิวัชร์" แต่ยังคงใช้นามสกุล "พนม" เช่นเดิม เขาเกิดเมื่อวันที่ 21 ตุลาคม พ.ศ. 2492 ที่บ้านสำนักคร้อ  ตำบลตะคร้ำเอน  อำเภอท่ามะกา จังหวัดกาญจนบุรี เป็นบุตรนายถมและนางปุ่น พนม จบการศึกษาระดับประถมศึกษาที่โรงเรียนราษฎร์บำรุง มัธยมศึกษา โรงเรียนท่ามะกาวิทยาคม ที่กาญจนบุรี  ต่อมาสมัครเข้ารับราชการทหารในกองทัพอากาศ โดยมียศเป็นจ่าอากาศโท ก่อนที่จะลาออกจากราชการเมื่อปี 2517 วิไล พนม เข้าสู่วงการลูกทุ่งในปี 2513 และอำลาวงการจากปัญหาโรคหลอดลมอักเสบเรื้อรัง
ผลงานเพลงดัง

คืนนี้พี่คอย
คืนนี้พี่ติดเวร
รักแรกลพบุรี
คนงามอุดร
พยาบาลที่รัก
ผลงานการประพันธ์

หลังอำลาการขายเสียง วิไล พนม ที่ได้วิชาการแต่งเพลงมาจากครู ไพบูลย์ บุตรขัน ก็ได้หันมาเป็นนักประพันธ์เพลงเต็มตัว โดยมีผลงานสร้างชื่อ อาทิเช่น
พบเธอที่จันทบุรี(สายัณห์ สัญญา)
คนชายแดน(สายัณห์ สัญญา)
แหบมหาเสน่ห์(สายัณห์ สัญญา)
สะใจหรือยัง(สายัณห์ สัญญา)
น้ำตาผู้แพ้(สายัณห์ สัญญา)
ภาพรักภาพหลอน(สายัณห์ สัญญา)
ชีวิตสายัณห์(สายัณห์ สัญญา)
สาวเมืองจันทน์ (เย็นจิตร พรเทวี)
คิดถึงอีสาน(เย็นจิตร พรเทวี)
อกหักซ้ำบ๊อยบ่อย(เสรี รุ่งสว่าง)
ทองสองบาท(เสรี รุ่งสว่าง)
ช่างทองร้องไห้ (ยิ่งยง ยอดบัวงาม)
เสน่ห์ลูกทุ่ง (รุ่ง สุริยา)
ขอเป็นพระรอง (แจ็ค ธนพล)
สาว ต.จ.ว.(ยุ้ย ญาติเยอะ)
โปรดิวเซอร์

วิไล พนมเคยเป็นโปรดิวเซอร์ให้กับนักร้องหลายคน ในจำนวนนั้น ก็มี โจนัส แอนเดอร์สัน และ คริสตี้ กิ๊บสัน 2 นักร้องลูกทุ่งเลือดฝรั่งเต็มตัวที่วิไล พนม ภาคภูมิใจมากๆ นอกจากนั้น เขาก็ยังเคยเป็นโปรดิวเซอร์ให้กับ จิ้งหรีดขาว วงศ์เทวัญ ด้วย แต่ภายหลังรู้สึกเบื่อ และผิดหวังกับการทำงานเบื้องหลัง จึงถอยห่างออกมา
ชีวิตส่วนตัว

วิไล พนม สมรสแล้วกับ ตรีวรางค์ เจริญวงศ์  มีบุตรชาย 2 คน นายจิรภัทร์ พนม นายเอกอัคร พนม ปัจจุบัน เขามีบริษัทชื่อ ชิคาโก้ กลัฟท์ ประเทศไทย รับจัดคอนเสิร์ต เวที ไฟแสงสีเสียง ศิลปิน แดนเซอร์ทั่วประเทศ ทั้งยังรับสอนร้องเพลง และแต่งเพลงลูกทุ่ง นอกจากนั้น เขาก็ยังเป็นผู้อำนวยการวิทยุ วทท. วิทยุท้องถิ่นไทย ตะตร้ำเอน เฟรนด์เรดิโอ FM.103.75 MHz ที่บ้านเกิด จ.กาญจนบุรีด้วย
โรงเรียนเวียงคำวิทยาคาร

| โรงเรียนเวียงคำวิทยาคาร |
| --- | --- |
Wiangkhum Witthayakarn School
ที่ตั้ง
ถนนเวียงคำ หมู่ที่ 8 ตำบลเวียงคุก อำเภอเมืองหนองคาย จังหวัดหนองคาย 43000
ข้อมูล
ชื่ออื่น: ว.ค.
ประเภท: โรงเรียนรัฐบาลประจำตำบล  โรงเรียนมัธยมศึกษาขนาดกลาง สำนักงานคณะกรรมการการศึกษาขั้นพื้นฐาน กระทรวงศึกษาธิการ
คติพจน์: วินัยดี มีคุณธรรม เลิศล้ำวิชาการ
สถาปนา: 9 มีนาคม พ.ศ. 2526
ผู้ก่อตั้ง: กระทรวงศึกษาธิการ
เขตการศึกษา: หนองคาย
ผู้อำนวยการ: นายจีระพัฒน์ ศรีน้อย
สี:    เขียว-ทอง
เพลง: เพลงมาร์ชโรงเรียนเวียงคำวิทยาคาร
เว็บไซต์: http://wiangkhum.thaischool1.in.th/
โรงเรียนเวียงคำวิทยาคาร ภาษาอังกฤษ: Wiangkhum Witthayakarn School (อักษรย่อ: ว.ค.) เป็นโรงเรียนมัธยมขนาดกลาง ปัจจุบันจัดการศึกษาในระดับมัธยมศึกษารูปแบบสหศึกษา สังกัด สำนักงานเขตพื้นที่การศึกษามัธยมศึกษาหนองคาย
ประวัติโรงเรียน

กระทรวงศึกษาธิการได้ประกาศจัดตั้ง โรงเรียนเวียงคำวิทยาคาร เมื่อวันที่ 9 มีนาคม 2526 โดยใช้ที่ดินของราชพัสดุ ที่สำนักงานไร่ยาสูบหนองคายครอบครองอยู่จำนวน 37 ไร่ เปิดทำการเรียนการสอนเมื่อวันที่ 16 พฤษภาคม 2526 โดยใช้อาคารเรียนชั่วคราวที่ประชาชนร่วมกันสร้างให้
โรงเรียนเวียงคำวิทยาคาร มีการจัดการเรียนการสอนในแบบสหศึกษา เปิดสอนในระดับมัธยมศึกษาตอนต้น ตั้งแต่ปีการศึกษา 2526 เป็นต้นมา และในปีการศึกษา 2540 ได้รับอนุมัติให้เปิดสอนระดับมัธยมศึกษาตอนปลาย
หลักสูตรที่เปิดสอน

ในปัจจุบันโรงเรียนเวียงคำวิทยาคาร เปิดสอนในระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6 โดยแบ่งออกเป็น 4 หลักสูตร คือ
หลักสูตรที่เปิดสอน > ชั้นมัธยมศึกษาตอนต้น

แผนการเรียนทั่วไป
หลักสูตรที่เปิดสอน > ชั้นมัธยมศึกษาตอนปลาย

แผนการเรียนวิทย์ - คณิต
แผนการเรียนศิลป์ทั่วไป
แผนการเรียนทวิศึกษา สาขาการจัดการโลจีสติกส์
รายนามผู้บริหารโรงเรียนเวียงคำวิทยาคาร

| ลำดับที่ | รายนาม | ระยะเวลาที่ดำรงตำแหน่ง | ตำแหน่ง |
| --- | --- | --- | --- |
| 1 | นายทรงกลด สรรพอาษา | ปี 2526 - 2527 | ครูใหญ่ |
| 2 | นายกวี เกษาพันธุ์ | ปี 2527 - 2535 | อาจารย์ใหญ่ |
| 3 | นายชัยยันต์ พิสัยพันธ์ | ปี 2535 - 2540 | อาจารย์ใหญ่ |
| 4 | นายพัลลภ ปู่วัง | ปี 2540 - 2548 | ผู้อำนวยการ |
| 5 | ดร.สุรศักดิ์ รักขพันธ์ ณ หนองคาย | ปี 2548 - 2555 | ผู้อำนวยการ |
| 6 | นายลำเพย พิเคราะห์แนะ | ปี 2555 - 2558 | ผู้อำนวยการ |
| 7 | นายไพศาล พิลารักษ์ | ปี 2558 - 2561 | ผู้อำนวยการ |
| 8 | นางสาวชมพูนุท โพธิ์สว่าง | ปี 2561 - ปัจจุบัน | ผู้อำนวยการ |
อาคารสถานที่ภายในโรงเรียน

อาคารสถานที่ภายในโรงเรียนเวียงคำวิทยาคาร ประกอบไปด้วย
อาคารเรียนแบบ 108 ล,108 ,ล/30,108 หรือ 108 (2 ชั้น)
ปีที่ก่อสร้าง: พ.ศ. 2528
ชั้นที่ 1: ห้องประชุม, ฝ่ายบริหารงานทั่วไป, ห้องปฏิบัติการทางชีววิทยา, ห้องปฏิบัติการทางเคมี
ชั้นที่ 2: ห้องเรียนคอมพิวเตอร์, ห้องเรียนชั้นมัธยมศึกษาปีที่ 4-6, ห้องชมรม To Be Number One
อาคารเรียนแบบ 108 ล,108 ,ล/30,108 หรือ 108 (2 ชั้น)
ปีที่ก่อสร้าง: พ.ศ. 2536
ชั้นที่ 1: สำนักงานผู้อำนวยการ, ฝ่ายบริหารงานบุคคล, ฝ่ายบริหารงานวิชาการ, ห้องประชุมธรรมประดิษฐ์, ห้องประชุมไร้พรมแดน
ชั้นที่ 2: งานพัสดุและการเงิน, ห้องเรียนชั้นมัธยมศึกษาปีที่ 1-3, ห้องเรียนภาษาอังกฤษ, ห้องปฏิบัติการทางฟิสิกส์
เป็นอาคารแบบ 100/27 ก่อสร้างเมื่อ พ.ศ. 2555 ใช้สำหรับจัดกิจกรรมของโรงเรียน และใช้จัดการเรียนการสอนดนตรี - พลศึกษา
เป็นอาคารแบบ 102/27 ก่อสร้างเมื่อ พ.ศ. 2528 ใช้สำหรับจัดการเรียนการสอนงานอาชีพและคหกรรม
แหล่งข้อมูลอื่น

https://data.bopp-obec.info/emis/schooldata-view.php?School_ID=1043660497%5Bลิงก์เสีย%5D
http://wiangkhum.thaischool1.in.th/ เก็บถาวร 2022-04-17 ที่ เวย์แบ็กแมชชีน
ป้ายบริเวณหน้าโรงเรียนเวียงคำวิทยาคาร
อาคารเรียน 2
พระไกรสรราช (สิงห์ ไตรยวงค์)

| พระไกรสรราช (สิงห์ ไตรยวงค์) |
| --- | --- |

เจ้าเมืองหนองสูง, เจ้าเมืองคำอ้อ
ถัดไป: พระไกรสรราช (ลุน)
 
ข้อมูลส่วนบุคคล
เกิด: เมืองคำอ้อ
เสียชีวิต: เมืองหนองสูง
ศาสนา: ศาสนาพุทธ

พระไกรสรราชนามเดิมว่าท้าวสิงห์เป็นเจ้าเมืองหนองสูงองค์แรก (พ.ศ. 2387-2420) ปัจจุบันคือ อ.หนองสูง จ.มุกดาหาร อดีตนามยศที่พระสีหานามหรือท้าวสีหานามเจ้าเมืองคำอ้อใน สปป.ลาว สืบเชื้อสายเจ้านายราชตระกูลเผ่าภูไท (ผู้ไท) เมืองคำอ้อและคำเขียวซึ่งอพยพมาจากแคว้นสิบสองจุไทหรือสิบสองเจ้าไตทางตอนเหนือของเวียดนาม เป็นต้นตระกูล ไตรยวงค์ กลางประพันธ์ อาจวิชัย โกมารพัฒน์ ฯลฯ ใน อ.หนองสูง จ.มุกดาหาร
พระประวัติ > เชื้อสาย

พระไกรสรราช (สิงห์) บ้างว่าเจ้าไกรสรราชหรือท้าวไกรยราชนามเดิมว่าท้าวสิงห์เป็นเจ้าเมืองคำอ้อเมืองแฝดคู่กับเมืองคำเขียว (คนลาวเรียกนามเมืองรวมกันว่าเมืองคำอ้อคำเขียว) ในนามยศที่พระสีหนามหรือท้าวสีหนามซึ่งมาจากนามเดิมว่าสิงห์ เมืองคำอ้อเดิมเป็นหัวเมืองภูไทขึ้นนครหลวงเวียงจันทน์ พระไกรสรราช (สิงห์) มีเชื้อสายเป็นเผ่าภูไทดำ พงศาวดารเมืองแถนระบุว่าชนเผ่านี้ตั้งรกรากเดิมทางตอนเหนือเวียดนามคือนาน้อยอ้อยหนูเขตเมืองแถน (แถง) ซึ่งปัจจุบันเปลี่ยนเป็นเดียนเบียนฟู ในภาษาเวียดนามแปลว่าเมืองชายแดน จากนั้นอพยพหนีภัยแห้งแล้งกันดารมาตั้งเมืองใหม่หลายแห่งในแขวงสุวรรณเขต เช่น เมืองวัง เมืองวังอั่งคำ (วังอ่างคำ) เมืองวังมน เมืองสุพรรณอ่างทอง เมืองคำอ้อ เมืองคำเขียว เมืองเซียงฮ่ม (เชียงร่ม) เมืองผาบัง เมืองภูวานากระแด้ง เมืองพาน เมืองบก เมืองพิน เมืองนอง เมืองพ้อง เมืองพะลาน (พ้าลั่น) เมืองจำพอน (ชุมพรแก้งกอก) เป็นต้น สันนิษฐานว่าบรรพบุรุษของพระไกรสรราช (สิงห์) คงเป็นเจ้าเมืองคำอ้อสืบต่อมาหลายคน
พระประวัติ > อพยพจากเมืองคำอ้อตั้งบ้านคำชะอีและบ้านหนองสูง

สมัยรัชกาลที่ 3 ท้าวสีหนาม (สิงห์) เจ้าเมืองคำอ้อนำไพร่พลภูไทจากเมืองคำอ้อ 806 คน เมืองวัง 952 คน รวม 1,658 คน อพยพหนีภัยสงครามสยามครั้งทำลายกรุงเวียงจันทน์จากศึกพระเจ้าอนุวงศ์ข้ามโขงมาขึ้นฝั่งที่ท่าสีดาเมืองมุกดาหาร ต่อมาพระจันทรสุริยวงษ์ (พรหม จันทรสาขา) เจ้าเมืองมุกดาหารองค์ที่ 3 อนุญาตให้ตั้งบ้านเรือนอยู่แถบดงบังอี่ (บักอี่) ในพื้นที่ อ.หนองสูง ปัจจุบัน ได้ระยะหนึ่งแล้วจึงขออพยพหาแหล่งทำกินและลงหลักปักฐานใหม่ไปทางตะวันตก กลุ่มภูไทเมืองวังได้ตั้งหลักแหล่งบริเวณบ้านคำชะอี (คำสระอี) ปัจจุบัน ฝ่ายภูไทคำอ้ออพยพลงทางทิศใต้ไกลราว 5 กม. ตั้งหลักแหล่งหากินที่ริมหนองน้ำกลางดงทึบซึ่งมีหญ้าแวงอันเป็นหญ้าชนิดหนึ่งลักษณะคล้ายต้นผือขึ้นอยู่ในหนองน้ำนั้นจำนวนมากจึงพากันเรียกว่าหนองแวง ต่อมาชาวบ้านพบหนองน้ำใหญ่อีกแห่งมีน้ำขังตลอดปีตั้งอยู่บนยอดภูผากูดสูงขึ้นไปจากหนองแวงจึงเรียกว่าหนองสูง ต่อมาชาวบ้านใช้นามนี้เป็นนิมิตจึงเรียกนามชุมชนของตนว่าบ้านหนองสูง เป็นเหตุให้หนองแวงซึ่งอยู่ติดหมู่บ้านถูกเรียกว่าหนองสูงเช่นเดียวกับหนองสูงบนยอดภูผากูดสืบมา
พระประวัติ > เป็นเจ้าเมืองหนองสูง

พ.ศ. 2369 สมเด็จพระเจ้าอนุวงศ์แห่งเวียงจันทน์ยกทัพมาทางอีสาน ฝ่ายรัชกาลที่ 3 ให้กองทัพสยามไปสู้รบและจับพระองค์ได้ใน พ.ศ. 2371 สยามเกลี้ยกล่อมชาวภูไทจากหัวเมืองต่าง ๆ ให้ข้ามมาฝั่งขวาของแม่น้ำโขงจำนวนมากเพื่อตัดกำลังเวียงจันทน์ ส่วนใหญ่ตั้งบ้านเมืองกระจายทั่วภาคอีสาน เช่น กาฬสินธุ์ สกลนคร นครพนม มุกดาหาร อุบลราชธานี เป็นต้น พ.ศ. 2387 พระจันทรสุริยวงษ์ (พรหม) เจ้าเมืองมุกดาหาร (บังมุก) พาท้าวสีหนาม (สิงห์) เจ้าเมืองคำอ้อ ท้าวราชอาดกรมการเมืองคำอ้อ เพี้ยเมืองแสน ท้าวสุวรรณโคตร และท้าวอุปคุตกรมการชั้นผู้ใหญ่จากเมืองวังซึ่งเป็นเจ้านายภูไททั้งหมด เข้าพบเจ้าพระยาบดินทรเดชา (สิงห์ สิงหเสนี) สมุหนายกและแม่ทัพใหญ่ที่ออกมาจัดราชการเมืองเขมรอยู่พนมเป็ญ ครั้นความทราบถึงรัชกาลที่ 3 จึงจัดให้เจ้านายเหล่านี้ประกอบพิธีดื่มน้ำพระพิพัฒน์สัตยา จากนั้นพระจันทรสุริยวงษ์ (พรหม) ได้นำตัวท้าวสีหนาม (สิงห์) และกรมการเมืองวังเข้าเฝ้า ณ กรุงเทพมหานคร จึงโปรดเกล้าฯ ให้ท้าวสีหนาม (สิงห์) เจ้าเมืองคำอ้อเป็นที่ พระไกรสรราช ยกบ้านหนองสูงเป็น เมืองหนองสูง หัวเมืองชั้นจัตวา ให้พระไกรสรราช (สิงห์) เป็นเจ้าเมือง ปรากฏในเอกสาร ร.3 จ.ศ.1276 เลขที่ 58 หอสมุดแห่งชาติ สารตราตั้งมาเมื่อวันศุกร์ แรม 11 ค่ำ เดือน 8 ปีมะโรง ฉศก จ.ศ. 1206 ตรงกับ 9 สิงหาคม พ.ศ. 2387 ให้ทำราชการสนองพระเดชพระคุณขึ้นต่อเมืองมุกดาหาร ให้มุกดาหารแบ่งเขตแดนแก่เมืองหนองสูงคือ ทิศตะวันออกตั้งแต่ห้วยทราย ทิศเหนือถึงเขานางมอญ ทิศตะวันตกถึงห้วยบังอี่ ทิศใต้จรดห้วยทราย มีอาณาเขตครอบคลุมพื้นที่ อ.หนองสูง อ.คำชะอี และ อ.ดงหลวง จ.มุกดาหาร อ.นาแก จ.นครพนม พื้นที่บางส่วนเข้าไปถึง บ.ขุมขี้ยาง อ.กุฉินารายณ์ จ.กาฬสินธุ์ ชาวบ้านทั่วไปนิยมออกนามพระไกรสรราช (สิงห์) ว่าอาญาโหลง (อาญาหลวง) ตามสำเนียงภูไท ส่วนที่ตั้งโฮงหลวงเรียกว่าคุ้มเหนือ
เครื่องยศและสิ่งของพระราชทาน

สัปทนแพร คัน 1
ผ้าโพกขลิบ ผืน 1
ถาดหมากเงิน คณโฑเงิน สำรับ 1
เงินตรา +1
เสื้อเข้มขาบก้านแย่ง 1
ผ้าดำปักทองมีซับใน 1
แพรขาวห่ม ผืน 1
ผ้าปูม ผืน 1
พี่น้อง

พระไกรสรราช (สิงห์) มีพี่น้องที่ปรากฏพระนาม คือ
พระไกรสรราช (สิงห์) หรือพระสีหนาม
พระไกรสรราช (ราชอาต) หรืออาชญาโหลง (อาชญาหลวง)
การพระศาสนา > สร้างวัดไตรภูมิ

วัดไตรภูมิ เมื่อแรกตั้งชื่อว่า วัดเตยยะภูมิ ตั้งอยู่เลขที่ 86 หมู่ที่ 7 บ้านหนองสูง ตำบลหนองสูงเหนือ อำเภอหนองสูง จังหวัดมุกดาหาร สังกัดคณะสงฆ์มหานิกาย คณะสงฆ์ภาค 10 วัดไตรภูมิสร้างขึ้นเมื่อประมาณปี พ.ศ. 2387 ในยุคเดียวกันกับการตั้งเมืองหนองสูง พระไกรสรราช (สิงห์) ผู้เป็นเจ้าเมืององค์แรกพร้อมด้วยเจ้านายกรมการเมืองและชาวบ้านได้พร้อมใจกันสร้างขึ้น โดยมีอัญญาคูไตย (พระไตร) เป็นผู้นำชาวบ้านหักร้างถางพงบริเวณใกล้กันกับหนองแวง (ปัจจุบันเรียกว่า หนองสูง) เพื่อสร้างขึ้นเป็นวัด ครั้นอัญญาครูไตรถึงแก่มรณภาพ ได้ตั้งให้อัญญาคูหลักคำ (มี) (พ.ศ. 239-พ.ศ. 2472) เป็นเจ้าอธิการ เมื่อปี พ.ศ. 2446 (ร.ศ.123) พระยาสุนทรนุรักษ์ ข้าหลวงประจำบริเวณธาตุพนมได้เดินทางมาตรวจราชการที่เมืองหนองสูง เมื่อวันที่  8 ธันวาคม 2446 ได้บันทึกเหตุการณ์ที่เกี่ยวกับวัดไตรภูมิว่า ...มีวัด 1 วัดชื่อวัดไตรภูมิ มีพระสงฆ์ 15 รูป สามเณร 22 รูป ท่านเจ้าอธิการชื่อ มี ได้ 30 พรรษาที่วัดนี้ ดูการสวดมนต์แข็งแรงพร้อมเพียงกัน... หลังจากอัญญาครูหลักคำ (มี) ถึงแก่มรณภาพแล้ว ชาวบ้านได้สร้างพระเจดีย์บรรจุอัฐิขึ้น เรียกว่า ธาตุญาท่านหลักคำ ต่อมาจึงตั้งพระอธิการบัวคำหรืออัญญาคูบัวคำเป็นเจ้าอาวาส อัญญาคูบัวคำได้เป็นผู้นำในการสร้างกำแพงวัดของวัดไตรภูมิยุคแรก เมื่อมรณภาพแล้ว พระอธิการพรหมหรืออัญญาคูพรหม ชาวเมืองหนองสูง ได้เป็นเจ้าอาวาสต่อมา
ถึงแก่กรรม

พระไกรสรราช (สิงห์) เจ้าเมืองหนองสูงองค์แรก เถิงแก่กรรมในปี พ.ศ. 2420 สิริรวมเวลาปกครองเมืองหนองสูง 35 ปี ต่อมาเจ้าอุปฮาด (ลุน) หรือท้าวสีสุวอ เจ้านายในคณะอาญาสี่เมืองหนองสูงผู้เป็นพระอนุชาได้รับพระมหากรุณาธิคุณโปรดเกล้าฯ ให้เป็นที่ พระไกรสรราช เจ้าเมืองหนองสูงองค์ที่ 2 แทน ตระกูลเจ้านายเมืองหนองสูงได้ปกครองบ้านเมืองในตำแหน่งเจ้าเมืองสืบต่อมารวมทั้งหมด 3 องค์ องค์สุดท้ายคือ พระไกรสรราช (ราชอาต) และปกครองเมืองหนองสูงในฐานะผู้รักษาราชการแทนเจ้าเมืองได้อีก 3 ท่าน ได้แก่ หลวงอำนาจณรงค์ (บุศย์) หลวงทรงฤทธิรอน (เสือ) และหลวงชะนาจอาจวิชัย (ตาอุปฮาต) รวมมีผู้ปกครองเมืองหนองสูงทั้งหมด 6 คน
สกุลที่สืบเชื้อสายและสายสกุลที่เกี่ยวเนื่อง

ไตรยวงค์ สืบสกุลจากพระไกรสรราช (สิงห์) เจ้าเมืองหนองสูงองค์ที่ 1
ไตรยวงศ์ สืบสกุลจากพระไกรสรราช (สิงห์) เจ้าเมืองหนองสูงองค์ที่ 1
ไกรยวงศ์ สืบสกุลจากพระไกรสรราช (สิงห์) เจ้าเมืองหนองสูงองค์ที่ 1
กลางประพันธ์ สืบสกุลจากพระไกรสรราช (สีสุวอ) เจ้าเมืองหนองสูงองค์ที่ 2
อาจวิชัย สืบสกุลจากพระไกรสรราช (ราชอาต) เจ้าเมืองหนองสูงองค์ที่ 3
โกมารพัฒน์ สืบสกุลจากพระไกรสรราช (ราชอาต) เจ้าเมืองหนองสูงองค์ที่ 3 มาจากราชทินนามบรรดาศักดิ์เดิมของพระไกรสรราช (ราชอาต) ว่า พระศรีโกปานมารพัฒน์
แสนโคตร สืบเชื้อสายจากเพี้ยเมืองแสน กรมการชั้นผู้ใหญ่ (ชั้นขื่อเมือง) เมืองคำอ้อ (เดิมเป็นสายสกุลเดียวกันกับสกุลแสนโฆส)
แสนโฆส สืบเชื้อสายจากเพี้ยเมืองแสน กรมการชั้นผู้ใหญ่ (ชั้นขื่อเมือง) เมืองคำอ้อ
แสนสุข
สุวรรณไตรย์ สืบเชื้อสายจากท้าวสุวรรณโคตร (เสือ) เจ้าเมืองวัง หรือพระสุวรรณะ ต่อมาเลื่อนบรรดาศักดิ์เป็นที่ หลวงทรงฤทธิรอน ผู้รักษาราชการเมืองหนองสูง
สุวรรณไตรย สืบเชื้อสายจากท้าวสุวรรณโคตร (เสือ) เจ้าเมืองวัง
วังคะฮาต สืบเชื้อสายจากพระศรีวังคฮาตเจ้านายกรมการเมืองสายเมืองวัง
วังคะฮาด สืบเชื้อสายจากพระศรีวังคะฮาตเจ้านายกรมการเมืองสายเมืองวัง
วิเศษศรี สืบเชื้อสายจากพระวิเศษแสน (โคตรหลักคำ) กรมการเมืองคำอ้อ
สลางสิงห์ สืบเชื้อสายจากกรมการเมืองคำอ้อเดิมซึ่งเป็นผู้ใกล้ชิดของพระไกรสรราช (สิงห์) ปัจจุบันทายาทบางส่วนอาศัยตั้งรกรากที่บ้านคำสะอี ประเทศลาว
สลางค์สิงห์
ภูวง
พรานภูวง
ไชยอุป
มหาอุป
หนองสูง สกุลสายนี้เดิมเป็นผู้ดูแลรักษาผีหอคุณ ผีหอไตร ผีหอเชื้อของเมืองหนองสูง
เพียกแก้ว
แก้วศรีนวม
สีหานาม
พระอนุสาวรีย์ > พระอนุสาวรีย์แห่งที่ 1

พระอนุสาวรีย์พระไกรสรราช (สิงห์) แห่งที่ 1 ตั้งอยู่ ณ บ้านหนองสูง หมู่ที่ 3 บริเวณริมน้ำหนองสูงใกล้กับวัดไตรภูมิ ตำบลหนองสูง อำเภอหนองสูง จังหวัดมุกดาหาร สร้างเมื่อปี พ.ศ. 2537 แล้วเสร็จเมื่อปี พ.ศ. 2540 โดยความร่วมมือของอาจารย์บุญสงค์ แสนโคตร อาจารย์เข็ม จันปุ่ม อาจารย์จันหมี กลางประพันธ์ อาจารย์ทองไม จันทร์เต็ม อาจารย์เสมอ รอบรู้ อาจารย์ประยงค์ แสนสุข อาจารย์พูลสวัสดิ์ อาจวิชัยและชาวภูไทเมืองหนองสูงหลายท่าน  องค์พระอนุสาวรีย์แกะสลักจากหิน พระหัตถ์ซ้ายทรงพระขรรค์หรือดาบยศ พระหัตถ์ขวายกขึ้นทรงบั้งจุ้มบรรจุดวงจุ้มหรือตราตั้งเจ้าเมือง ท่วงท่าประทับยืนเหนือแท่นแอวขัน นายโกเวช กลางประพันธ์ เจ้าหน้าที่สำนักงานวัฒนธรรมอำเภอหนองสูงกล่าวว่า คณะผู้ก่อสร้างพระอนุสาวรีย์ได้สืบค้นข้อมูลรูปร่างและบุคลิกลักษณะของพระองค์จากทายาทบุตรหลานของพระองค์ จากนั้นจึงให้หมอพราหมณ์จากกรุงเทพมหานครจัดพิธีเสี่ยงทายภาพเพื่อนำมาสร้างพระอนุสาวรีย์ พร้อมประกอบพิธีพราหมณ์สมโภช 3 วัน 3 คืน
พระอนุสาวรีย์ > พระอนุสาวรีย์แห่งที่ 2

พระอนุสาวรีย์พระไกรสรราช (สิงห์) แห่งที่ 2 ตั้งอยู่ตรงข้ามกับที่ว่าการอำเภอหนองสูง ก่อสร้างแล้วเสร็จเมื่อปี 2550 ซึ่งถือเป็นปีครบรอบ 163 ปี ของการก่อตั้งเมืองหนองสูง ตัวพระอนุสาวรีย์พระหัตถ์ซ้ายทรงพระขรรค์หรือดาบยศ พระหัตถ์ขวายกขึ้นทรงบั้งจุ้มบรรจุดวงจุ้มหรือตราตั้งเจ้าเมือง ท่วงท่าประทับยืนเหนือแท่นแอวขัน
อนุสรณ์ > งานโฮมเหง้าเผ่าผู้ไทย ไหว้พระไกรสรราชเมืองหนองสูง

งานโฮมเหง้าเผ่าผู้ไทย ไหว้พระไกรสรราชเมืองหนองสูง เป็นงานประจำปีของอำเภอหนองสูง จังหวัดมุกดาหาร จัดขึ้นครั้งแรกเมื่อ พ.ศ. 2554  ซึ่งส่วนราชการอำเภอหนองสูง เทศบาลตำบลหนองสูงเหนือ องค์กรปกครองส่วนท้องถิ่นทุกแห่ง การท่องเที่ยวและกีฬาจังหวัดมุกดาหาร  และสภาวัฒนธรรมอำเภอหนองสูงได้กำหนดจัดงานขึ้น โดยมีวัตถุประสงค์เพื่อเป็นการยกย่องเชิดชูพระเกียรติยศของพระไกรสรราช (สิงห์) เจ้าเมืองหนองสูงองค์แรก และเป็นวันคล้ายวันก่อตั้งเมืองหนองสูงเมื่อวันที่ 9 สิงหาคม พ.ศ. 2387 ตลอดจนเพื่อเป็นการอนุรักษ์ประเพณีและศิลปวัฒนธรรมอันดีงามของชนเผ่าภูไท ส่งเสริมการท่องเที่ยวของอำเภอหนองสูง เสริมสร้างความรักความสามัคคีของพี่น้องชาวภูไทอำเภอหนองสูง และชาวภูไทจากต่างถิ่นให้แน่นแฟ้นยิ่งขึ้น กิจกรรมภายในงานมีพิธีทำบุญตักบาตรพระสงฆ์ตามจารีต มีพิธีบวงสรวงพระอนุสาวรีย์พระไกรสรราช (สิงห์) เจ้าเมืองหนองสูงองค์แรก มีการแห่แหนศิลปวัฒนธรรมภูไทจากตำบลต่างๆ การแสดงศิลปวัฒนธรรมชาวภูไทจากต่างจังหวัดและต่างประเทศ หรือการแสดงศิลปวัฒนธรรมภูไท 3 แผ่นดิน ได้แก่ ชาวภูไทจากประเทศเวียดนาม ชาวภูไทจากประเทศลาว และชาวภูไททั่วประเทศไทย รวมทั้งมีการประกวดอาหารพื้นบ้าน การประกวดส้มตำลีลา การประกวดฟ้อนกลองตุ้ม การประกวดธิดาผู้ไทยพระไกรสรราช การประกวดศิลปวัฒนธรรมพื้นบ้านของชาวภูไทในด้านต่างๆ อาทิ การประกวดพานบายศรี การประกวดขันหมากเบ็ง การประกวดเสื้อเย็บมือ เป็นต้น
อนุสรณ์ > คำขวัญประจำอำเภอหนองสูง

พระนามของพระไกรสรราช (สิงห์) ได้ถูกนำมาเป็นส่วนหนึ่งของคำขวัญประจำอำเภอหนองสูง ซึ่งแสดงให้เห็นว่าเผ่าภูไทเป็นเผ่าที่มีความรักเคารพในบรรพบุรุษผู้สร้างบ้านแปงของตนเองเมืองอย่างยิ่ง ดังปรากฏความว่า "หนองสูงถิ่นผู้ไทย  เมืองพระไกรสรราช  ตาดโตนน้ำตกสวย ห้วยบังอี่น้ำใส ผ้าไหมเลิศหรู ภูจ้อก้อแหล่งวัฒนธรรม ลึกล้ำพิธีเหยา ทิวเขางามตา"
อนุสรณ์ > การประกวดธิดาผู้ไทยพระไกรสรราช

การประกวดธิดาผู้ไทยพระไกรสรราช เป็นการประกวดสาวงามซึ่งมีสถานภาพโสด นัยว่าทายาทบุตรหลานเมืองหนองสูงทุกคนนั้นล้วนเป็นบุตรธิดาของพระไกรสรราช (สิงห์) การประกวดธิดาผู้ไทยพระไกรสรราชเป็นหนึ่งในกิจกรรมสำคัญประจำปีที่จัดขึ้นในงานโฮมเหง้าเผ่าผู้ไทย ไหว้พระไกรสรราชเมืองหนองสูงของอำเภอหนองสูง จังหวัดมุกดาหาร โดยผู้ได้รับตำแหน่งธิดาผู้ไทยพระไกรสรราชจะได้รับรางวัลเป็นเงินสด 10,000 บาท สายสะพาย ช่อดอกไม้และของชำร่วย รองอันดับ 1 จะได้รับเงินสด 7,000 บาท พร้อมช่อดอกไม้และของชำร่วย รองอันดับ 2 จะได้รับเงินสด 5,000บาท พร้อมช่อดอกไม้และของชำร่วย ส่วนตำแหน่งขวัญใจประชาชนจะได้รับเงินสด 5,000 บาท สายสะพาย พร้อมช่อดอกไม้และของชำร่วย ตำแหน่งแต่งผู้ไทงามจะได้รับเงินสด 5,000 บาท สายสะพาย พร้อมช่อดอกไม้และของชำร่วย และตำแหน่ง Miss Sudyek จะได้รับเงินสด 5,000 บาท สายสะพาย พร้อมช่อดอกไม้และของชำร่วย
วิริยะ นามศิริพงศ์พันธุ์

| วิริยะ นามศิริพงศ์พันธุ์ |
| --- | --- |
เกิด: 3 มกราคม พ.ศ. 2495 (72 ปี) นครราชสีมา
สัญชาติ: ไทย
ศิษย์เก่า: มหาวิทยาลัยฮาวาร์ด   คณะนิติศาสตร์ มหาวิทยาลัยธรรมศาสตร์   โรงเรียนอัสสัมชัญ   โรงเรียนเซนต์คาเบรียล   โรงเรียนคงวิทยา
อาชีพ: อาจารย์ประจำ คณะนิติศาสตร์ มหาวิทยาลัยธรรมศาสตร์
มีชื่อเสียงจาก: ผู้ก่อตั้งศูนย์การศึกษาพิเศษประจำจังหวัดทั่วประเทศ  นอกจากนั้นยังเป็นผู้ยกร่างและผ่านกฎหมายพรบ.ส่งเสริมและพัฒนาคุณภาพชีวิตคนพิการ 2550 ที่มีมาตรา 33, 34 และ 35 ที่เกี่ยวกับการจ้างงานคนพิการและกองทุนส่งเสริมและพัฒนาคุณภาพชีวิตคนพิการ และพรบ.จัดการศึกษาสำหรับคนพิการ 2551 ที่ให้คนพิการเรียนจนจบมหาวิทยาลัยโดยไม่เสียค่าใช้จ่าย
ศาสตราจารย์ วิริยะ นามศิริพงศ์พันธุ์ เป็นอาจารย์คณะนิติศาสตร์ มหาวิทยาลัยธรรมศาสตร์ กรรมการในคณะกรรมการอิสระเพื่อการปฏิรูปการศึกษา รัฐบาล พลเอก ประยุทธ์ จันทร์โอชา กรรมการอำนวยการ สภาสังคมสงเคราะห์แห่งประเทศไทย ในพระบรมราชูปถัมภ์ และเป็นกรรมการในหน่วยงานต่างๆ อีกหลายหน่วยงาน เขาเป็นผู้พิการทางสายตา ที่มีบทบาทในการเป็นแกนนำรณรงค์เพื่อประโยชน์ของผู้พิการในหลายด้าน และได้รับรางวัลและการยกย่องจากหลายๆ หน่วยงาน
ประวัติ

วิริยะเกิดเมื่อวันที่ 3 มกราคม พ.ศ. 2495 เดิมทีในช่วงวัยเด็ก เขาไม่ได้มีความพิการแต่อย่างใด แต่ด้วยความคึกคะนองในวัยเด็ก เป็นคนที่ชอบค้นคว้าและทดลองวิทยาศาสตร์ จนเกิดอุบัติเหตุขึ้นในวันที่ 26 พฤศจิกายน พ.ศ 2510 ทำให้ดวงตาของเขาทั้งสองข้างบอดสนิท ภายหลังจากที่เกิดเหตุการณ์ เขาเสียใจเป็นอย่างมากคิดว่าเมื่อเป็นผู้พิการก็คงไม่สามารถที่จะทำหรือปฏิบัติงานอะไรได้เหมือนที่เคยตาดีอยู่ แต่เขาก็ได้รับการแนะนำในทางที่ถูกต้องจากผู้คนรอบข้าง โดยเฉพาะ Miss. Jenivieve Caulfield (สตรีตาบอดชาวอเมริกัน ผู้ก่อตั้งโรงเรียนสอนคนตาบอดกรุงเทพฯ) ซิสเตอร์โรสมัวร์ แม่อธิการโรงเรียนสอนคนตาบอดกรุงเทพ จึงทำให้เกิดมีกำลังใจในการใช้ชีวิตต่อมาในฐานะผู้พิการ
สมรสกับ มณี นามศิริพงศ์พันธุ์ มีบุตรด้วยกัน 3 คน
ประวัติการศึกษา

พ.ศ. 2508 ชั้นประถมศึกษาปีที่ 7 จากโรงเรียนคงวิทยา
พ.ศ. 2513 ชั้นมัธยมศึกษาปีที่ 3 จากโรงเรียนเซนต์คาเบรียล
พ.ศ. 2515 ชั้นมัธยมศึกษาปีที่ 5 จากโรงเรียนอัสสัมชัญ
พ.ศ. 2519 นิติศาสตร์บัณฑิต (เกียรตินิยม) มหาวิทยาลัยธรรมศาสตร์
พ.ศ. 2520 เนติบัณฑิต สำนักอบรมศึกษาทางกฎหมายแห่งเนติบัณฑิตยสภา
พ.ศ. 2524 นิติศาสตร์มหาบัณฑิต สาขากฎหมายแพ่ง มหาวิทยาลัยธรรมศาสตร์
พ.ศ. 2526 ปริญญาโทสาขากฎหมายภาษีอากร (LLM. IN TAXATION) จากมหาวิทยาลัยฮาวาร์ดประเทศสหรัฐอเมริกา
การทำงาน

วิริยะรับราชการตำแหน่งศาสตราจารย์ระดับ 10 คณะนิติศาสตร์ มหาวิทยาลัยธรรมศาสตร์ นับเป็นผู้พิการไทยคนแรกที่ได้เข้ารับราชการ เคยเป็นพระอาจารย์ของพระเจ้าหลานเธอ พระองค์เจ้าพัชรกิติยาภาในช่วงที่พระองค์ทรงศึกษาอยู่ เขาเป็นผู้ก่อตั้งมูลนิธิสากลเพื่อคนพิการ
วิริยะเป็นหนึ่งในผู้ร่วมก่อตั้งพรรคไทยรักไทย จากจำนวน 23 คน และเมื่อพรรคไทยรักไทยชนะการเลือกตั้งใน พ.ศ. 2544 และ พ.ต.ท. ทักษิณ ชินวัตร เป็นนายกรัฐมนตรี เขาได้รับการแต่งตั้งให้เป็นที่ปรึกษานายกรัฐมนตรีด้านคนพิการ และเป็นประธานกรรมการที่ปรึกษาด้านคนพิการ สำนักเลขาธิการนายกรัฐมนตรี โดยดำรงตำแหน่งทั้งสอง ตั้งแต่ พ.ศ. 2544 - 2549 จนกระทั่งเกิดรัฐประหาร พ.ศ. 2549
หลังจากการรัฐประหาร วิริยะได้รับการแต่งตั้งจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ให้เป็นที่ปรึกษาในคณะที่ปรึกษาฝ่ายการเสริมสร้างสมานฉันท์และความเป็นธรรมในสังคม ร่วมกับผู้ทรงคุณวุฒิและนักวิชาการอีกจำนวนหลายคน
ต่อมาในวันที่ 11 ตุลาคม พ.ศ. 2549 เขาได้รับการแต่งตั้งเป็นสมาชิกสภานิติบัญญัติแห่งชาติ รวมถึงเป็นรองประธานกรรมมาธิการกิจการ เด็ก เยาวชน สตรี ผู้สูงอายู ผู้พิการและความมั่นคงแห่งชาติ ของสภานิติบัญญัติแห่งชาติ และเป็นประธานอนุกรรมาธิการด้านผู้พิการ
รางวัล

รางวัล บุคคลดีเด่นของชาติ สาขาพัฒนาสังคม (กฎหมาย)
รางวัลหอเกียรติยศ บุคคลคนพิการต้นแบบ พ.ศ. 2551
รางวัลผู้ทำคุณประโยชน์ให้แก่กระทรวงศึกษาธิการ 3 สมัยติดต่อกัน ระหว่าง พ.ศ. 2545 - 2547
รางวัล พ่อดีเด่นแห่งขาติ
รางวัล ค่าของแผ่นดิน ประจำปีพุทธศักราช 2561 ด้านการส่งเสริมและพัฒนาคุณภาพชีวิตของชุมชน มอบให้แก่มูลนิธิสากลเพื่อคนพิการ ซึ่งศาสตราจารย์วิริยะเป็นประธานมูลนิธิ
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2544 –  เหรียญจักรพรรดิมาลา (ร.จ.พ.)